C 164/118
DA
Den Europæiske Unions Tidende
19.4.2022
Prevent Waste, en ikke-statslig organisation, har kritiseret morgenmadsproducenternes »tomme æske«-stra­ tegi for at være spild og skadelig for miljøet, idet man bruger flere naturressourcer, end det er nødvendigt for en effektiv produktion og distribution af disse produkter.
Som reaktion herpå er producenterne af morgenmadsprodukter, der er organiseret i deres brancheorganisation, blevet enige om at begrænse den overdimensionerede emballage til deres produkter.
De har i fællesskab indvilliget i at begrænse overdimen­ sioneringen til højst 3 % for at sikre, at æsker med morgenmadsprodukter stadig er lette at bruge, og har offentliggjort deres beslutning.
Producenterne har gennemført aftalen siden årets begyndelse, og den dækker 100 % af markedet.
Som følge heraf er emballageomkostningerne, som udgør 6 % af engrosprisen, faldet med ca. 10 %.
Dette har ført til et fald på ca. 0,5 % i engrosprisen på morgenmadsprodukter og et fald på 0-0,5 % i detailprisen.
Analyse: Konkurrenterne er enige om et element, der påvirker prisen på produktet, men de gør det på en gennemsigtig måde, der giver alle mulighed for at vælge denne tilgang, uden at der indføres en forpligtelse til det.
Der sker ingen udveksling af følsomme oplysninger, og det er let at overvåge overholdelsen af afgørelsen.
Producenterne af morgenmadsprodukter kan desuden frit reducere deres egen emballage yder­ ligere, hvis de ønsker det.
Desuden har aftalen om at begrænse overdimensioneret emballage en meget begrænset og endda nedadgående virkning på prisen på morgenmadsprodukter, den påvirker ikke konkur­ rencen mellem producenterne af morgenmadsprodukter om de vigtigste parametre pris, kvalitet og inno­ vation og påvirker kun i meget begrænset omfang konkurrencen på markedsføringen (i betragtning af den tilsyneladende begrænsede virkning af strategien med »overdimensionering af æskerne«).
Aftalen opfylder derfor betingelserne for legalitetsformodningen og er derfor ikke omfattet af artikel 101, stk. 1.
Aftalen forbedrer faktisk resultatet for forbrugerne ved at fjerne bekostelige strategier med overdimensioneret emballage, som kun har ringe indvirkning på konkurrencen.
618.
En aftale, der ikke har nogen mærkbar indvirkning på konkurrencen
Eksempel 2 Situation: Fair Tropical Fruits, en ikke-statslig organisation, har sammen med en række frugtforhandlere indført et mærke for fairtrade tropiske frugter (»FTF«-mærket).
For at kunne anvende mærkningen skal virksomheder, der handler med tropiske frugter, garantere, at de pågældende frugter kommer fra bedrifter, hvor visse minimumsbetingelser med hensyn til sikker anvendelse af pesticider er opfyldt.
Det står disse virksomheder frit for også at handle med frugt under andre mærker.
Fair Tropical Fruits har indført et overvågningssystem for at attestere, at de produkter, der sælges under FTF-mærket, opfylder minimums­ betingelserne.
Betingelserne for deltagelse samt overvågningssystemets metode og resultater findes på webstedet for Fair Tropical Fruits.
De frugter, der sælges under FTF-mærket, er dyrere end andre tropiske frugter i handelen.
FTF-mærket er blevet indført i hele EU, og en række store erhvervsdrivende anvender mærket og har underskrevet aftalen om at overholde minimumskravene for mærket.
Mærket er hurtigt blevet populært hos visse forbrugere.
Afhængigt af typen af tropiske frugter og det berørte geografiske marked ligger markedsandelene for frugt, der sælges i EU under dette mærke, nu mellem 2,6 % for ananas og 14,7 % for mango.
Resten af markedet forsynes af de samme erhvervsdrivende, der opererer uden for mærket, og af andre erhvervsdrivende, der ikke er parter i aftalen.
Analyse: Den højere pris på de frugter, der sælges under FTF-mærket, kan kræve en vurdering af aftalens virkninger.
I betragtning af de beskedne markedsandele for de produkter, der er omfattet af aftalen, på de forskellige markeder i EU, de betydelige markedsandele for og konkurrencen fra andre mærker og konven­ tionelle produkter, den omstændighed, at deltagelsen i FTF-mærket er frivillig og ikke-eksklusiv, og at tilladelsen til at anvende mærket kun er afhængig af, at visse minimumsbetingelser overholdes, vil aftalerne om etablering og licensering af mærket sandsynligvis ikke få mærkbare negative virkninger.
Aftalerne er således ikke omfattet af artikel 101, stk. 1.
Aftalerne kan faktisk udvide forbrugernes valgmuligheder ved at gøre det muligt for dem at identificere produkter med »fairtrade«-egenskaber.